Diari Oficial de la Generalitat Valenciana


Sumari del DOGV 12, del 30-11-1979 (1979/801323)

DECRET pel qual s'estructura la Conselleria d'Obres Públiques i Urbanisme del Consell del País Valencià.
--------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/08/02/(3)/dof/vci/html**

### Dades del document

Número de DOGV
:   12

Data del DOGV
:   30-11-1979

Secció del DOGV
:   DISPOSICIONS GENERALS

Número del document
:   1979/801323


Data del document
:   02-08-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual s'estructura la Conselleria d'Obres Públiques i Urbanisme del Consell del País Valencià.  
D'acord amb les disposicions contingudes als Reials Decrets- Llei 10/78, de 17 de març, i 447/78, de 17 de març, que concedeixen i desenvolupen el Règim Pre- autonòmic per al País Valencià, els articles 10 al 46, ambdós inclusiu, del Reial Decret 299/79, de 26 de gener, regulen les competències transferides des de l'Administració de l'Estat en matèria d'urbanisme a l'ens pre- autonòmic, les quals, d'acord amb la disposició addicional segona del darrer precitat text legal, entraran en vigor el proper dia 2 de maig de 1979, data en què els ens de l'Administració central deixaran d'exercir les seues competències, llevat de per a remetre al Consell els documents referents a les funcions i serveis traspassats, previ compliment dels requisits i formalitats exigits per la legislació vigent.  
D'acord amb el que antecedeix, aprovat pel Ple del Consell el 2 d'agost de 1979, i fent us de les facultats que concedeix al Consell del País Valencià el títol primer, capítol I, article 10 i concordants del seu Reglament de Règim Interior,  
DISPOSE:  
ORGANITZACIO GENERAL DE LA CONSELLERIA   
D'OBRES PUBLIQUES I URBANISME  
Article primer.- La Conselleria d'Obres Públiques i Urbanisme, sota la superior direcció del seu titular com a màxima autoritat del Departament, tindrà la següent estructura orgànica:  
I. Direcció General d'Urbanisme.  
II. Direcció General d'Ordenació del Territori i Medi Ambient.  
III. Direcció General d'Estatge i Arquitectura.  
IV. Direcció General d'Obres Públiques. Secretaria General.  
V Secretaria General Tècnica.  
VI Secretaria General Tècnica  
VII Organ Consultiu Superior de Planejament i Urbanisme.  
VIII. Gabinet Tècnic.  
Article segon.- El Conseller d'Obres Públiques i Urbanisme és el cap superior de la Conselleria, al qual correspon:  
2.1. La iniciativa, direcció i inspecció de tots els serveis.  
2.2. L'exercici de la potestat reglamentària.  
2.3. El nomenament i separació dels funcionaris i altres càrrecs adscrits a la Conselleria.  
2.4. La distribució de recompenses i exercici de la potestat disciplinària i correctiva.  
2.5. El coneixement en última instància dels recursos presentats contra resolucions d'organisme i autoritats de la Conselleria.  
2.6. Resoldre els conflictes d'atribucions i plantejar-los quan afecten d'altres Conselleries.  
2.7. Formular avant- projecte de pressupost, disposant de despeses dintre del pressupost i interessant de l'òrgan corresponent l'ordenació de pagaments.  
2.8. Signar en nom del Consell del País Valencià els contractes relatius a assumptes propis de la Conselleria d'Obres Públiques i Urbanisme.  
2.9. Presentar projectes de lleis i normes.  
2.10. Presidir les Comissions Provincials d'Urbanisme.  
2.11. Presidir l'Organ Consultiu Superior de Planejament i Urbanisme.  
2.12. Representar el Consell del País Valencià a la Comissió Central d'Urbanisme.  
2.13. Proposar al Consell del País Valencià la modificació de la composició de les Comissions Provincials d'Urbanisme que d'ell depenen, a fi de donar compliment al que disposa l'article 11, j), del Reial Decret 299/1979, de 26 de gener.  
DE LES DIRECCIONS GENERALS  
Article tercer.- Els Directors Generals, com a caps dels centres directius que els tenen encomanats, tenen les atribucions següents:  
3.1. Dirigir, gestionar i resoldre els serveis i assumptes de la seua incumbència.  
3.2. Establir el règim intern de les oficines dependents d'ells, tot controlant tots els extrems relatius al seu funcionament.  
3.3. Elevar al Conseller d'Obres Públiques i Urbanisme, per a exercici de les competències que li són pròpies, quantes matèries es tramiten en les diferents Direccions Generals i siga competència resoldre-les o canalitzar-les a òrgans superiors de l'Administració del Consell.  
Article quart.- Correspon a la Direcció General d'Urbanisme:  
4.1. Definició i programació de la política del sòl i ordenació urbana.  
4.2. La supervisió, tutela i foment de l'activitat urbanística en tot el territori del País Valencià.  
4.3. La proposta d'elaboració dels Plans d'Urbanisme.  
4.4. La redacció d'estudis, plans i projectes que li siguen encomanats per l'autoritat competent.  
4.5. La cooperació amb entitats urbanístiques de l'Administració central, local, institucional o privades.  
4.6: Les que, en el futur, pogués encomanar-li el titular de la Conselleria, per delegació de les pròpies o per desenvolupament i complement de la normativa vigent.  
Article cinqué.- Dependent de la Direcció General d'Urbanisme, es crea una Secretaria General, a nivell de Subdirecció General, a la qual correspon:  
5.1. Assumir les funcions que li assigne el Director General d'Urbanisme.  
5.2. Canalitzar les actuacions dels serveis territorials d'Alacant, Castelló i València i constituir-se en òrgan permanent de coordinació entre aquests i la Direcció General d'Urbanisme.  
5.3. Canalitzar les actuacions de les Comissions Provincials d'Urbanisme d'Alacant, Castelló i València i constituir-se en òrgan permanent de coordinació entre aquestes i entre la Conselleria d'Obres Públiques i Urbanisme.  
Article sisé.- Correspon a la Direcció General d'Ordenació del Territori i Medi Ambient:  
6.1. L'elaboració i coordinació d'estudis relatius a la definició de la política d'ordenació del territori i acció territorial, tot fixant les direccions generals de la planificació de la infraestructura i serveis, dependents de la Conselleria.  
6.2. Dur a terme la coordinació entre les entitats de l'Estat, les provincials i locals, i prestar-los la deguda assistència tècnica.  
6.3. Controlarà les actuacions privades que hagen d'integrar-se dintre el marc de l'acció territorial del País Valencià.  
6.4. Exercirà les funcions de tutela sobre quants organismes públics o privats puguen incidir dintre el marc de la seua competència.  
6.5. Elaborarà quants estudis siguen necessaris per a formular la política ambiental, amb facultats plenes per a interrompre qualsevol acció i omissió que pogués vulnerar-la.  
Article seté.- Dintre la Direcció General d'Ordenació del Territori i Medi Ambient, es crea una Secretaria General amb nivell del servei, a la qual correspon:  
7.1. El manteniment de relacions públiques sobre ordenació del territori, la seua difusió i propaganda.  
7.2. La relació amb centres d'estudis.  
7.3. La proposta d'elaboració de normes.  
7.4. Les relacions amb institucions professionals i acadèmiques.  
Article vuité.- El Secretari General de la Direcció General d'Ordenació del Territori i Medi Ambient tindrà competència per a assignar les funcions pròpies del servei i assignar lloes de treball, fins i tot al Gabinet Tècnic; açò darrer de conformitat amb el Secretari General de la Direcció General d'Urbanisme, i previ informe dels caps de serveis tècnics i jurídics en cada cas, si els hi hagués.  
Article nové.- La Direcció General d'Arquitectura i Estatge coneixerà de les matèries que es regulen als articles 53 al 59, inclusiu, del Decret 754/78, de 14 d'abril, quan hom acorda la seua transferència al Consell del País Valencià, i de quantes altres li siguen assignades en endavant relacionades amb elles.  
Article deu.- La Direcció General d'Obres Públiques coneixerà de les matèries que es regulen al Decret 757/78, de 14 d'abril, relatives a la programació i execució de les obres públiques quan hom acorda la seua transferència al Consell, i de quantes altres li siguen assignades en endavant relacionades amb elles.  
Article onze.- Correspon a la Secretaria General:  
11.1. Assumptes relatius a la contractació i actuació administrativa.  
11.2. L'informe dels recursos interposats contra actuacions de la Conselleria.  
11.3. L'informe i tramitació d'assumptes de caràcter jurídico- administratiu no atribuïts específicament a d'altres òrgans de la Conselleria.  
11.4. El règim interior.  
11.5. Els assumptes generals de la Conselleria.  
11.6. Totes les qüestions relatives als funcionaris o personal contractat.  
Article dotze.- Dintre de la Secretaria General s'integrarà, amb nivell de serveis, els següents:  
12.1. Secció de Personal.  
12.2. Secció de Patrimoni.  
Article tretze.- La Secció de Personal tindrà al seu càrrec:  
13.1. L'aplicació del règim jurídic dels funcionaris transferits des de l'Administració civil de l'Estat a l'ens pre- autonòmic i que presten serveis a la Conselleria d'Obres Públiques i Urbanisme, contingut al Decret 2.218/78, de 15 de setembre.  
13.2. Coneixerà del règim general de llicències, vacances i permisos.  
13.3. L'aprovació de comissions de serveis.  
13.4. L'atorgament de recompenses.  
13.5. Règim disciplinari.  
13.6. Assignació de llocs de treball de tots els funcionaris adscrits a la Conselleria d'Obres Públiques i Urbanisme, tant propis com transferits des d'altres esferes de l'Administració.  
13.7. Coneixerà de les reclamacions que els funcionaris puguen presentar per fets que atempten la seua dignitat professional o personal.  
13.8. Arreplegarà les suggerències que puguen formular aquests, per a prendre-les en consideració i, quan s'escaiga, transmetre-les al Secretari General.  
Article catorze.- La Secció de Patrimoni tindrà al seu càrrec:  
14.1. L'administració i comptabilitat dels recursos econòmics assignat a la Conselleria d'Obres Públiques i Urbanisme per a atenció a les retribucions de personal i atenció al material i als serveis. La seua actuació s'ajustarà als pressuposts i el seu moviment es reflectirà als llibres que determine el Secretari General, que controlarà tota l'assignació dels recursos.  
14.2. Assumirà el control i administració de quants recursos econòmics s'assignen en endavant a la Conselleria d'Obres Públiques i Urbanisme per transferència de competències.  
Article quinze - La Secretaria General Tècnica tindrà al seu càrrec:  
15.1. Elaboració d'estudis i recopilació de documents necessaris en ordre al compliment de les funcions pròpies de la Conselleria.  
15.2. Elaboració de projectes de plans generals d'actuació i programes de necessitats del departament.  
15.3. Prestarà assistència tècnica al Conseller, i als altres òrgans de la Conselleria, en les funcions que els son pròpies, i en general, per a coordinar les actuacions reals o projectades.  
15.4. Inicialment, o a proposta dels caps superiors del departament, elaborarà projectes de normes generals o d'organització i funcionament intern de la Conselleria, tenint en compte principis d'economia processal, administrativa i econòmica.  
15.5. Elaborarà i durà a terme la tasca de recopilar informes sobre legislació i actuacions en matèria d'obres públiques i urbanisme en qualsevol àmbit territorial.  
Article setze.- Dintre la Secretaria General Tècnica es crearan serveis:  
16.1. Serveis de normativa i informes.  
16.2. Serveis de relacions interregionals i internacionals.  
Article disset.- El Servei de Normativa i Informes contemplarà:  
17.1. Tots els aspectes relatius a la copilació de legislació, elaboració de projectes de textos legals, i informes tècnics i jurídics en matèries que li són pròpies.  
17.2. Assistirà permanentment el Conseller i elaborarà quants informes ha de presentar aquest davant el Ple del Consell o el seu President, unificant-los dels diferents òrgans de la Conselleria.  
Article divuit.- El Servei de Relacions Interregionals i Internacionals serà:  
18. 1. L'organ permanent de coordinació amb d'altres ens públics i privats per a recaptar la informació de les seues actuacions.  
18.2. Representarà el Conseller d'Obres Públiques i Urbanisme, per mitjà del cap d'aquests serveis, en congressos, reunions, etc., fora de l'àmbit territorial de la Conselleria, llevat de quan el Conseller consideràs oportú actuar-hi per ell mateix o delegar en un altre membre.  
Article dinou.- L'Organ Consultiu Superior de Planejament i Urbanisme s'integra dintre del Consell del País Valencià, com a òrgan consultiu permanent i superior, en matèria d'urbanisme, sota la dependència directa del Conseller d'Obres Públiques i Urbanisme.  
Article vint.- Correspon a l'òrgan Consultiu Superior de Planejament i Urbanisme l'exercici de les competències que la Llei de Règim del Sòl i Ordenació Urbana assigna a la Comissió d'Urbanisme, i que han estat transferides al Consell del País Valencià per Reial Decret 299/79, de 26 de gener.  
Així mateix:  
20.1. Informarà preceptivament els Plans Directors Territorials de Coordinació.  
20.2. Informarà sempre que el Ple del Consell o el Conseller d'Obres Públiques i Urbanisme ho sol·liciten.  
Article vint-i-un.- La composició de l'Organ Consultiu Superior de Planejament i Urbanisme serà la següent: Un President, un Vice-president i un nombre de vocals segons la relació que tot seguit s'insereix:  
21.1. Com a President hi actuarà el Conseller d'Obres Públiques i Urbanisme.  
21.2. Un Director General de la Conselleria d'Obres Públiques i Urbanisme designat pel Conseller del Departament.  
21.3. Un representant designat pel Ministre d'Obres Públiques i Urbanisme.  
21.4. Un representant de cadascuna de la resta de Conselleries en què s'estructura el Consell del País Valencià designat pel Conseller corresponent.  
21.5. Un representant per cadascuna de les següents Corporacions Públiques:  
5.1. Col·legi d'Arquitectes.  
5.2. Col·legi d'Advocats.  
5.3. Col·legi d'Economistes.  
5.4. Col·legi d'Enginyers de Camins, Canals i Ports.  
5.5. Col·legi d'Enginyers Industrials.  
5.6. Col·legi de Secretaris, Interventors i Dipositaris d'Administració Local.  
5.7. Universitat Politècnica.  
Aquests vocals seran designats per les seues respectives corporacions o col·legis professionals, i en qualsevol cas serà requisit indispensable que exercesquen la seua professió o competència dintre de l'àmbit territorial del País Valencià.  
21.6. Cine vocals designats pel Conseller, entre persones d'acreditada competència en qüestions urbanístiques.  
21.7. El President podrà convocar a les reunions les autoritats o personal tècnic que estime convenient per al millor assessorament de l'òrgan consultiu.  
21.8. Quan se sotmetan a informe els Plans Directors Territorials de Coordinació d'àmbit provincial o supra- provincial, hi formaran part els Presidents de les Diputacions Provincials i els Alcaldes de les Capitals de província i municipis de més de vint mil habitants, afectats.  
Quan se sotmetan a informe els Plans Directors Territorials de Coordinació de l'àmbit comarcal hi formaran part el President o Presidents de les Diputacions i els Alcaldes dels municipis afectats.  
Article vint-i-dos.- Es crea una Secretaria permanent de la Conselleria d'Obres Públiques per tal d'atendre el funcionament de l'Organ Consultiu.  
Article vint-i-tres.- En cas de discrepància entre l'informe de l'Organ Consultiu Superior i el Conseller d'Obres Públiques i Urbanisme, hi decidirà el Ple del Consell del País Valencià.  
Article vint-i-quatre.- Dependent del Conseller d'Obres Públiques i Urbanisme, es crea un Gabinet Tècnic que assumirà totes les tasques referents a:  
24.1. La redacció de Plans d'Ordenació a tots els nivells.  
24.2. La redacció de Normes Complementàries i Subsidiàries de Planejament.  
24.3. La redacció d'Estudis de Detall.  
24.4. L'emissió d'informes urbanístics.  
24.5. L'elaboració d'estudis urbanístics.  
Article vint-i-cinc.- L'actuació del Gabinet Tècnic desenvoluparà les competències que s'encomanen a les Direccions Generals d'Urbanisme i d'Ordenació del Territori i Medi Ambient, a les Comissions Provincials d'Urbanisme i les que siguen encomanades pel Conseller per a atendre les necessitats de la Conselleria d'Obres Públiques i Urbanisme.  
Article vint-i-sis.- Al Gabinet Tècnic s'integraran els serveis següents.  
26.1. Servei de Medi Ambient.  
26.2. Servei de Planejament Urbà i Territorial.  
26.3. Servei de Gestió.  
Article vint-i-set- Al Servei de Medi Ambient correspon l'elaboració d'estudis i elaboració de propostes per a formulació d'una política ambiental, per a la qual cosa disposaran dels mitjans propis del Gabinet Tècnic i de l'assistència de la Secretaria General Tècnica que facilitarà les informacions necessàries en ordre al coneixement d'estudis i realitzacions duts a terme en d'altres esferes d'àmbit territorial, i tant nacionals com internacionals.  
Article vint-i-vuit.- Al Servei de Planejament Urbà i Territorial correspon l'elaboració d'estudis, emissió d'informes i redacció de planejament a tots els nivells, quan siguen competència de la Conselleria d'Obres Públiques i Urbanisme, o així ho sol·licite la Comissió Provincial d'Urbanisme per a exercici de les seues pròpies competències.  
Article vint-i-nou.- Al Servei de Gestió correspon tota actuació prevista en la Llei de Règim del Sòl i Ordenació Urbana i Reglament de Gestió Urbanística, contingut al Reial Decret 3.288/78, de 25 d'agost, per a gestió del planejament en l'exercici de les competències transferides al Consell del País Valencià.  
Article trenta.- El Conseller d'Obres Públiques i Urbanisme podrà crear dues Direccions de Serveis Tècnics i de Serveis Jurídics, de la Conselleria amb nivell orgànic de Subdireccions Generals, a qui correspondrà instar, assistir, fomentar i controlar l'exercici de les funcions encomanades a tots els serveis de la Conselleria a fi d'assolir una total i perfecta coordinació entre tots ells.  
DISPOSICIONS ADDICIONALS  
Primera.- En tant no siguen promulgades disposicions legals específiques de l'Administració del Consell del País Valencià, seran d'aplicació els següents textos legals, en ordre al seu regim jurídic i procedimental.  
1. La Llei de Règim Jurídic de l'Administració de l'Estat de 26 de juliol de 1957.  
2. La Llei de Procediment Administratiu de 27 de juliol de 1958.  
Segona.- En tant no es propose i aprove pel Consell de Ministres alguna modificació que efecte la composició i funcionament de les Comissions Provincials d'Urbanisme, tindrà plena vigència el Decret.  
DISPOSICIONS TRANSITORIES  
Primera.- S'autoritza el Conseller d'Obres Públiques i Urbanisme a dictar les normes necessàries per al compliment, desenvolupament i possible reforma del present Decret, a fi d ajustar-lo a les modificacions que s'haguessen produït per noves atribucions de competències i per a millor funcionament dels serveis.  
Segona.- En tant no siguen assumides totes les competències que es regulen, ni es dote la Conselleria d'Obres Públiques i Urbanisme de la totalitat dels mitjans personals i materials per al seu normal funcionament, el Conseller d'Obres Públiques i Urbanisme podrà ordenar l'acumulació de càrrecs en una sola persona, sempre que no s'hi menyscabe l'exercici de les funcions.  
Donat a la ciutat de València, a 2 d'agost de 1979.  
El President del Consell   
JOSEP LLUIS ALBIÑANA OLMOS


Còpia Permalink ELI